7. 10. 93 De Europæiske Fællesskabers Tidende Nr. L 250/1 (Retsakter hvis offentliggørelse ikke er obligatorisk) KOMMISSIONEN KOMMISSIONENS DIREKTIV 93/48/EØF af 23. juni 1993 om oversigterne over de betingelser, der skal opfyldes af frugtplanteformeringsmateriale og frugtplanter bestemt til frugtproduktion i henhold til Rådets direktiv 92/34/EØF KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Euro- pæiske Økonomiske Fællesskab, under henvisning til Rådets direktiv 92/34/EØF af 28. april 1992 om afsætning af frugtplanteformeringsmateriale og frugtplanter bestemt til frugtproduktion (1), særlig arti- kel 4, og ud fra følgende betragtninger: Ved anvendelsen af bestemmelserne i nærværende direktiv bør der tages hensyn til de forskellige materialers produk- tionscykler; ifølge artikel 11, nr. i), i direktiv 92/34/EØF skal kravene med hensyn til leverandørens dokument, som ledsager CAC-formeringsmaterialet og frugtplanterne, medtages i den oversigt, der opstilles i henhold til artikel 4; et certificeringssystem for sådant materiale er (før visse arters vedkommende) allerede udviklet eller er ved at blive udviklet på internationalt plan af Plantebeskyttelsesorgani- sationen for Europa og Middelhavsområderne; de i nærværende direktiv fastlagte betingelser må betragtes som den minimumsstandard, som kan accepteres på dette (1) EFT nr. L 157 af 10. 6. 1992, s. 10. stadium under hensyn til de nuværende produktionsbetin- gelser i Fællesskabet; de vil gradvis blive udviklet og tilpasset, således at de på et senere stade kommer op på en bedre standard med et højt kvalitetsniveau; de i dette direktiv fastsatte foranstaltninger er i overens- stemmelse med udtalelse fra Den Stående Komité for For- meringsmateriale og Planter af Frugtslægter og -arter — UDSTEDT FØLGENDE DIREKTIV: Artikel 1 1. I nærværende direktiv opstilles de oversigter, der er omhandlet i artikel 4 i direktiv 92/34/EØF, og anføres de krav med hensyn til mærkning og lukning, som er omhand- let i artikel 11 i nævnte direktiv, 2. Oversigten omfatter afgrøder på roden og formerings- materiale (inklusive grundstammer) og frugtplanter hidrø- rende derfra af alle slægter og arter, der er nævnt i bilag II til direktiv 92/34/EØF, samt grundstammer af andre slægter og arter, der er omhandlet i artikel 4, stk. 1, nr. iii), i direktiv 92/34/EØF, uanset hvilket formeringssystem der er anvendt, i det følgende benævnt »materialet«. 3. Bestemmelserne i nærværende direktiv finder gradvis anvendelse under hensyn til produktionscyklerne for det i stk. 2 omhandlede materiale.